NÁVRH

UZNESENIE VLÁDY SLOVENSKEJ REPUBLIKY
č. ........
z   ........  2008

k 
Memorandu o porozumení
pre  spoločnú  kandidatúru Slovenskej republiky a Rakúskej spolkovej republiky
o sídlo Európskeho inovačného a technologického inštitútu

Číslo materiálu: | CD-2008-6742/13769-1:11

Predkladatelia:

podpredseda vlády a minister školstva Slovenskej republiky
minister zahraničných vecí  Slovenskej republiky

Vláda
A.	schvaľuje
A.1	Memorandum o porozumení pre spoločnú kandidatúru Slovenskej republiky a Rakúskej spolkovej republiky o sídlo Európskeho inovačného a technologického inštitútu (ďalej len „EIT“)
B.  ukladá

predsedovi vlády Slovenskej republiky

v spolupráci s kancelárom Rakúskej spolkovej vlády 
	
B.1 podpísať spoločný list predsedu vlády Slovenskej republiky a kancelára Rakúskej spolkovej vlády adresovaný predsedovi Európskej komisie, predsedovi Európskeho parlamentu a premiérovi slovinskej vlády (ako predsedovi vlády krajiny predsedajúcej Európskej únii v 1. polroku 2008), ktorým im bude oznámená spoločná kandidatúra Slovenskej republiky a Rakúskej spolkovej republiky o sídlo Európskeho inovačného a technologického inštitútu

do 3. apríla 2008

podpredsedovi vlády a ministrovi školstva Slovenskej republiky
ministrovi zahraničných vecí Slovenskej republiky

v spolupráci s rakúskym ministrom pre vedu a výskum

B.2 uskutočniť spoločné prezentácie pre kandidatúru o sídlo EIT v Bratislave a vo Viedni pred veľvyslancami krajín akreditovaných v Slovenskej republike a pred veľvyslancami krajín akreditovaných v Rakúskej spolkovej republike,

do 14. apríla 2008

B.3 uskutočniť spoločnú prezentácia zástupcov orgánov Slovenskej republiky a zástupcov orgánov Rakúskej spolkovej republiky pre kandidatúru na sídlo EIT v Bratislave a vo Viedni pred orgánmi Európskej komisie, Európskej únie a v krajinách Európskej únie,

do 30. júna 2008 

B.4 vypracovať a vytlačiť spoločný slovensko-rakúsky propagačný materiál pre kandidatúru o sídlo EIT v Bratislave a vo Viedni.

	do 21. apríla  2008

Vykonajú : 	predseda vlády Slovenskej republiky
podpredseda vlády a minister školstva Slovenskej republiky
                 	minister zahraničných vecí Slovenskej republiky

Na vedomie:	predsedovia samosprávnych krajov
predseda Slovenskej akadémie vied 
prezident Slovenskej rektorskej konferencie 
predseda Rady vysokých škôl 
prezident Zväzu priemyslu Slovenska
prezident Zväzu priemyselných výskumných a vývojových organizácií 
prezident Asociácie zamestnávateľských zväzov a združení  SR
prezident  Republikovej únie zamestnávateľov